## Soproni SZC Hunyadi János Technikum

9300 Csorna, Soproni út 97.. Tel.: 96/261-313

**E-mail:** info@hunyadicsorna.hu, **honlap:** www.csornahunyadi.hu

OM azonosító: **203051**

**Technikai azonosító: 520359**

Működési hely azonosító: **025**

**Igazgató:** Pál Melinda

**Fogadóóra:** hétfő 14.00 – 16.00

**A 2024/2025-ös tanévben indítható osztályok:**

|  |  |  |  |  |
| --- | --- | --- | --- | --- |
| ***Tanulmányi terület megnevezése*** | ***Képzési idő*** | ***Felvehető létszám*** | ***Osztályszám*** | ***Tagozatkód*** |
| ***Közszolgálati technikus***  | ***5*** | ***32 fő*** | ***1*** | ***0801*** |
| ***Vállalkozási ügyviteli ügyintéző*** | ***5*** | ***32 fő*** | ***1*** | ***0802*** |
| ***Oktatási szakasszisztens*** | ***5*** | ***17 fő*** | ***0,5*** | ***0803*** |
| ***Okleveles óvodai nevelő***  | ***5*** | ***15 fő*** | ***0,5*** | ***0804*** |

**A tanulmányok jellege az egyes osztályokban:**

**0801 Közszolgálati technikus (technikumi képzés)**

Képzési idő: 5 év

A 9-10. évfolyamon ágazati alapképzés zajlik. A 10. évfolyam végén a tanulók alapvizsgát tesznek, utána kezdődik meg a szakmai képzés.

**Végzettség:**Érettségi + technikusi oklevél

**A képzés szakmairányai**: Közigazgatási ügyintéző **vagy** Rendészeti technikus

**ADHD-s és Asperger -s tanuló, autizmus spektrumzavarral küzdő nem jelentkezhet!**

**0802 Vállalkozási ügyviteli ügyintéző (technikumi képzés)**

Képzési idő: 5 év

A 9-10. évfolyamon ágazati alapképzés zajlik. A 10. évfolyam végén a tanulók alapvizsgát tesznek, utána kezdődik meg a szakmai képzés.

**Végzettség:**Érettségi + technikusi oklevél

**A képzés szakmairányai**: -

**Diszkalkulia-s tanuló nem jelentkezhet!**

**0803 Oktatási szakasszisztens (technikumi képzés)**

Képzési idő: 5 év

A 9-10. évfolyamon ágazati alapképzés zajlik. A 10. évfolyam végén a tanulók alapvizsgát tesznek, utána kezdődik meg a szakmai képzés.

**Végzettség:** Érettségi + technikusi oklevél

**A képzés szakmairányai:** -

**0804 Okleveles óvodai nevelő (technikumi képzés)**

Képzési idő: 5 év

A 9-10. évfolyamon ágazati alapképzés zajlik. A 10. évfolyam végén a tanulók alapvizsgát tesznek, utána kezdődik meg a szakmai képzés. 11. évfolyamtól a szakmai képzés felsőoktatási intézménnyel, a Soproni Egyetem Benedek Elek Pedagógiai Karral együtt működve történik. Meghatározott kreditpontok elismerésével a felsőfokú tanulmányok időtartama a képzésben résztvevőknek eredményük függvényében lerövidülhet.

Végzettség: Érettségi + technikusi oklevél, képzést elvégzettek a magasabb szintű szakmai ismeretekre utaló „okleveles technikus” megjelölést használhatják.

**SNI-s és BTMN-s tanuló nem jelentkezhet!**

**Egyéb információk:**

* mindegyik képzési formában a nappali tagozatos diákok részére kedvezményes étkezést, illetve kollégiumi elhelyezést biztosítunk, a Csornán működő kollégiumban. Az igényt a jelentkezési lapon kérjük jelölni.

**Szakmák délelőttje: 2024. november 13. (szerda) 0900**

**Nyílt nap: 2024. november 19. (kedd) 1500**

**Pótnap: 2024. november 26. (kedd) 1500**

**Kérjük, kísérjék figyelemmel az iskolai honlapunkat, Facebook oldalunkat és Instagram oldalunkat, közösségi felületeinken a legfrissebb információk folyamatosan közzétételre kerülnek.**

**A felvételi sajátosságai az egyes osztályokban:**

Iskolánk központi írásbeli felvételit **nem** szervez.

A 0801 kódú – *közszolgálati* *technikus* – tagozaton a KKK előírásai alapján szükséges:

* foglalkozás-egészségügyi alkalmassági vizsgálat
* pályaalkalmassági vizsgálat, ezért **fizikális, erőnléti felmérést** tartunk (helyből távolugrás, hanyatt fekvésből felülés, hajlított karú függés, ingafutás 10 x 10 méter, kötélmászás).

A fizikális felmérés tervezett időpontjai:

* 2025. március 4. (kedd) 1400
* 2025. március 11. (kedd) 1400 (akadályoztatás esetén)
	+ **rendészeti pályára készülve tartsák szem előtt a jelenleg hatályos**jogszabályban foglaltakat (**57/2009. (X. 30.) IRM–ÖM–PTNM és a** **45/2020. (XII. 16.) BM**rendelet egyes rendvédelmi szervek hivatásos állományú tagjai egészségi, pszichikai és fizikai alkalmasságáról, közalkalmazottai és köztisztviselői munkaköri egészségi alkalmasságáról, a szolgálat-, illetve keresőképtelenség megállapításáról, valamint az egészségügyi alapellátásról).

***Közszolgálati technikus szakképesítés esetében kizáró okok lehetnek az alkalmassági orvosi véleményezésnél:***

* *Végtaghiány*
* *Szemmel látható fejlődési, mozgásszervi rendellenességek*
* *Bénulások*
* *Inzulinnal kezelt cukorbetegség,*
* *Beszélgetés során felismerhető értelmi zavarok*
* *Alacsony intelligencia szint*
* *kezelt pszichiátriai betegségek*
* *Epilepszia*
* *Súlyos kancsalság*
* *Súlyos halláscsökkenés*
* *Asztma*
* *Ismétlődő epe, vesekövesség*
* *Egyik vese hiánya*
* *Súlyos bőrbetegségek*
* *Súlyos gerincferdülés*

A 0802 kódú- *vállalkozási ügyviteli ügyintéző*- tagozaton a KKK előírásai alapján:

* foglalkozás-egészségügyi alkalmassági vizsgálat: **nem szükséges**
* pályaalkalmassági vizsgálat: **nem szükséges**

A 0803 kódú és a 0804 –*oktatási szakasszisztens, okleveles óvodai nevelő*- tagozaton a KKK előírásai alapján szükséges:

* foglalkozás-egészségügyi alkalmassági vizsgálat
* pályaalkalmassági vizsgálat, ezért **szóbeli motivációs beszélgetést** tartunk.

A szóbeli motivációs beszélgetés tervezett időpontjai:

* 2025. március 4. (kedd) 1400
* 2025. március 11. (kedd) 1400 (akadályoztatás esetén)

**Felvételi összpontszám megállapításának módjai:**

**0801 Közszolgálati technikus képzés:**

 Elérhető összpontszám**: 100** pont

Ebből: - **hozott pontok**: max. **70** pont (a 7. osztály év végi és a 8. osztály félévi osztályzatainak összege: magyar nyelv és irodalom, történelem, matematika, egy idegen nyelv, informatika, biológia és testnevelés tantárgyakból). Ha a magyar tantárgy bontott, átlagot kell számítani.

 **- szerzett pont**:

- **fizikális felmérés:** max. **30** pont

**0802 Vállalkozási ügyviteli ügyintéző képzés:**

Elérhető összpontszám: **100** pont.

A 7. osztály év végi és a 8. osztály félévi osztályzatainak összege: magyar nyelv és irodalom, történelem, matematika, egy idegen nyelv, biológia, földrajz és informatika, testnevelés és ének tantárgyakból.

 **- hozott pont**: max. **100** pont

**0803 Oktatási szakasszisztens képzés:**

Elérhető összpontszám: **100** pont.

A 7. osztály év végi és a 8. osztály félévi osztályzatainak összege: magyar nyelv és irodalom, történelem, matematika, egy idegen nyelv, informatika, biológia, testnevelés, ének és rajz tantárgyakból.

 **- hozott pont**: max. **100** pont

**0804 Okleveles óvodai nevelő képzés:**

Elérhető összpontszám: **100** pont.

A 7. osztály év végi és a 8. osztály félévi osztályzatainak összege: magyar nyelv és irodalom, történelem, matematika, egy idegen nyelv, informatika, biológia, testnevelés, ének és rajz tantárgyakból.

 **- hozott pont**: max. **100** pont

**Megjegyzés:**

**A jelentkezés feltétele, hogy félévkor nem lehet elégtelen osztályzat egyik tantárgyból sem**!

Iskolánk mind a rendvédelmi, pedagógiai-oktatási és a vállalkozási képzésben meghatározó jelentőségű intézmény. **Szakképzéseink sikerét nemzetközi, országos szakmai tanulmányi versenyeredmények jelzik. Számítástechnikai felszereltségünk jó, rendelkezünk tornateremmel, lövészeti teremmel, edzőteremmel, sportpályával, közösségi rendezvények megtartására alkalmas aulával.** A tanórai foglalkozásokon kívül szakkör keretében lehetőséget biztosítunk a választott idegen nyelv magasabb óraszámban való tanulására és további nyelv (francia) elsajátítására. **Szakmai végzettséget adó érettségire készítjük fel diákjainkat.** Menza és kollégiumi elhelyezés biztosított a Szent István téren található kollégiumi épületben.

A **sajátos nevelési igényű tanulóknál** szülői kérelem és szakértői vélemény alapján, az abban megfogalmazott javaslatok figyelembevételével, a jogszabályban biztosított eltérő bánásmód alkalmazásáról az iskola igazgatója dönt.

A **hozott pontok** és a **fizikális felvételin** elért pontok alapján **rangsoroljuk** a tanulókat a **közszolgálati technikus** képzésen. A felvételizők rangsorolása kizárólag az **elért pontszám** alapján történik a **pedagógiai-oktatási és a vállalkozási ügyintéző képzésen**.

**Azonos pontszám esetén előnyben részesül az a tanuló, aki**

* halmozottan hátrányos helyzetű és ezt dokumentummal igazolja;
* lakóhelye, ennek hiányában tartózkodási helye az iskola székhelyének településén található;
* sajátos helyzete ezt indokolja az iskola szakmai programja szerint.

 Pál Melinda

 igazgató